วันนี้ครบกำหนดฉีดยาคุมแต่หนูอยากเปลี่ยนเป็นกินแต่ประจำเดือนหนูยังไม่มาแล้วหนูจะเริ่มกินดีใหมค่ะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน อาจทำให้ไม่มีประจำเดือนมาได้ เพราะผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง ดังนั้น เมื่อถึงวันครบกำหนดฉีดยาคุมกำเนิด และต้องการเปลี่ยนมาทานยาคุมกำเนิดแทน สามารถที่จะเริ่มทานได้เลย โดยไม่ต้องรอให้มีประจำเดือนมาค่ะ ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่องแต่หากเป็นยาฉีดคุมกำเนิดชนิดที่ฉีดทุก 1 เดือน โดยปกติมักจะมีประจำเดือนมาก่อนถึงกำหนดวันฉีดยาเข็มต่อไป ดังนั้น หากประจำเดือนไม่มา แนะนำควรลองตรวจหาการตั้งครรภ์ดูก่อน หากตรวจไม่พบ จึงสามารถเริ่มทานยาคุมกำเนิดได้ค่ะ